T L A Č O V Á S P R Á V A

**Umelecká obec na Slovensku sa spája v iniciatíve Slovenské srdce**

**Bratislava, 21. mája 2025 – Na dnešnom brífingu v bratislavskom klube Pink Whale predstavili Michal Kaščák, Braňo Jobus a Michael Kocáb iniciatívu Slovenské srdce. Ide o otvorenú výzvu pre umelcov a umelkyne, kultúrne ale aj iné priestory a podporujúce subjekty, aby prostredníctvom rôznych podujatí podporili tú podobu Slovenska, ktorá sa hlási k hodnotám ľudskosti. Vznikne tak celoslovenský festival, ktorý prebehne od 1.6. do 29.8.2025.**

Nápad zrealizovať festival Slovenské srdce vznikol počas turné skupín Bez ladu a skladu, Karpatské chrbáty a Michaela Kocába na Ukrajine v čase, kedy slovenský premiér navštívil Moskvu. Nadväzuje na dva úspešné projekty - Slovenskú krčmu a Slovenskú Tepláreň. Iniciátori sú presvedčení, že situácia si vyžaduje aktívny prístup umeleckej a občianskej spoločnosti, aby Slovensko ostalo súčasťou slobodného sveta, kde má ľudský život tú najvyššiu hodnotu. Slovenské srdce spúšťa festival Pohoda a počas prvého dňa sa pridalo viac ako sto rôznych subjektov vrátane 6 festivalov, 48 kultúrnych priestorov, či platformy Otvorená Kultúra!. Výzva Slovenské srdce ostáva od dnešného dňa otvorená pre kohokoľvek, kto sa jej chce v akejkoľvek podobe zúčastniť.

Text výzvy a možnosť pridať sa nájdete na stránke [www.slovenskesrdce.eu](http://www.slovenskesrdce.eu)

Prihlásiť sa je možné e-mailom na [slovenskesrdce@pohodafestival.sk](mailto:slovenskesrdce@pohodafestival.sk)

**TEXT VÝZVY SLOVENSKÉ SRDCE:**

Sme presvedčení, že väčšina ľudí na Slovensku si váži ľudský život. Symbolické podanie ruky premiéra našej krajiny Roberta Fica prezidentovi Ruskej federácie Vladimírovi Putinovi vnímame ako zradu základných ľudských hodnôt, na ktorých je postavená naša civilizácia, ako zradu našej krajiny, Európskej únie i celého slobodného sveta.

Je na nás, aby sme ukázali, že Slovensko nerovná sa Robert Fico, že nechce patriť medzi takzvané “darebácke štáty”, kde je vojna označovaná za mier, kde sa pohŕda inými národmi a kde sa ľudský život meria cenou nerastných surovín.

Chceme ubezpečiť našich spoluobyvateľov z Európskej únie, že si vážime idey, na ktorých je toto spoločenstvo postavené. Ceníme si naše členstvo v rodine demokratických európskych štátov a chceme v ňom byť spoľahlivým a dobrým partnerom.

Chceme zároveň ubezpečiť ľudí z Ukrajiny, že si vážime ich statočný zápas za slobodu a ľudskosť a považujeme ho za prínos pre celý slobodný svet. Chceme Ukrajinu všemožne podporovať podľa možností každého z nás. Chceme byť dobrým susedom a to zvlášť v ťažkých časoch, ktoré Ukrajina prežíva.

Slovensko sa ocitlo na križovatke. Urobíme všetko pre to, aby naša krajina ostala stáť na správnej strane dejín, na správnej strane ľudskosti.

Chceme ukázať, že ľudia na Slovensku majú srdce na správnom mieste. Preto organizujeme festival Slovenské srdce.

**Presskit:**

<https://drive.google.com/drive/folders/1ZAqJp_5yTSmjyUB06pCpRSHRsyKzd-uY?usp=sharing>

**SIGNATÁRI – UMELECKÉ PROJEKTY:**

52 Hertz

Adalbert

Astris Lapsus

Bad Karma Boy

Besna

Bez Ladu a Skladu

Branislav Jobus

Bufet

Cup of Tea

Divadlo Š.E.M.

DJ Styller

DJ WYCHITAWACS

Dominik Prok

Evolet

Fire Your Boss

Folk&Bass Orchestra

Future Sound of Petržalka

Hlukar

Hmota

Charms Kids

Chris Ellys

Ján Hurtík

Jozef Lupták

Karpatské chrbáty

Katarína Zagorski

Kiero Grande

Kolektivni halucinace

Longital

Malverde

Modré Hory

Muzička

Ničiteľ

Ondrey Zintaer

Rasťo Kotal

Róbert Fapšo

SBA

SCHMRNTZ

SILA

Straky a nálezy

The Shaldos

The Wilderness

Toddler Punk

TrsniSi DJ

Uhol dopadu

Veľká Potreba

Veneer

Vydrapená bužírka punk system

Vyššie sféry

Ychabods

Zabiť Františka

**SIGNATÁRI – PRIESTORY:**

10bar, Trnava

Art Cafe, Banská Štiavnica

Artforum Košice

Artforum Pezinok

Boudelaire bar, Bratislava

Bukowski bar , Bratislava

Bukowski bar 2.0, Bratislava

Cafe bar Radnica, Pezinok

Citadela, Rimavská Sobota

Cooltajner kultúrne centrum, Považská Bystrica

Cyklokuchyňa, Bratislava

Diera do sveta, Liptovský Mikuláš

Fabrika umenia, Partizánske

Fork Season Vegan Bistro, Trenčín

Hájovňa KTC , Banská Belá

Hogo Fogo Jazz & Art Club, Banská Bystrica

House of Elizabeth, Košice

InkluCity, Bratislava

Katies Club, Košice

KC Kláštor, Rožňava

KC Priestor, Sereď

KC Wave, Prešov

Kino Úsmev, Košice

Klub za oponou, Modra

Nástupište 1-12, Topoľčany

Nová synagóga, Žilina

OZ Presahy, Modra

Pink Whale, Bratislava

Pivnica pri studni, Detva

Prügerka, Bratislava

Stanica, Žilina

Vinohlad Tatranská Lomnica, Tatranská Lomnica

Wafle City, Bratislava

Značkový sekáč, Bratislava

**SIGNATÁRI – FESTIVAL / PODUJATIE:**

Atmosféra

Fraj festival

Hviezdne noci festival

Pohoda festival

Slanícky ostrov divadla

Vrbovské vetry

**SIGNATÁRI – PODPORUJÚCE SUBJEKTY:**

Bombing.eu

Bystriny OZ

HOUSEMUSICsk

Hudba.sk

Otvorená Kultúra!

Mier Ukrajine

**Kontakt pre médiá**:

Lukáš Grešš, PR & Media Director

Mob: +421 915 778 020

[lukas@pohodafestival.sk](mailto:lukas@pohodafestival.sk)

[www.pohodafestival.sk](http://www.pohodafestival.sk)